จีนอัดยาแรง!ออกมาตรการกันสำรองเงิน 20%
จีนอัดยาแรง!ออกมาตรการกันสำรองเงิน 20%
1 ก.ย. 2558

ผู้สื่อข่าวรายงานว่า ธนาคารกลางจีนเตรียมควบคุมการเก็งกำไรค่าเงิน ด้วยการกำหนดให้ธนาคารพาณิชย์ที่ซื้อและขายเงินหยวนในตลาดฟอร์เวิร์ดให้กับลูกค้านั้น จะต้องกันเงินสำรองไว้กับธนาคารกลางจีนในสัดส่วน 20% ของมูลค่าการซื้อขาย โดยเงินสำรองส่วนนี้จะมีอัตราดอกเบี้ยที่ 0% เป็นระยะเวลา 1 ปี ทั้งนี้ คำสั่งดังกล่าวจะมีผลบังคับใช้ตั้งแต่วันที่ 15 ต.ค.เป็นต้นไป
การดำเนินการดังกล่าวมีเป้าหมายที่จะควบคุมการเก็งกำไรอัตราแลกเปลี่ยน หลังจากการประกาศลดค่าเงินหยวนของจีนเมื่อวันที่ 11 ส.ค.ได้จุดปะทุให้เกิดความวิตกกังวลเกี่ยวกับกระแสเงินทุนไหลออก นอกจากนี้ การดำเนินการดังกล่าวยังมีเป้าหมายที่จะป้องกันเสี่ยงด้านการเงินโดยรวมด้วย